open-index/open-wikipedia-markdown huggingface dataset:
รถไฟฟ้า ร.ฟ.ท.

**บริษัท รถไฟฟ้า ร.ฟ.ท. จำกัด** () เป็นหน่วยงานรัฐวิสาหกิจ ในสังกัดกระทรวงคมนาคม มีหน้าที่รับผิดชอบเกี่ยวกับกิจการรถไฟฟ้าต่าง ๆ ที่เกี่ยวข้องกับการรถไฟแห่งประเทศไทย เช่น รถไฟฟ้าเชื่อมท่าอากาศยานสุวรรณภูมิ และรถไฟฟ้าชานเมืองสายสีแดงอีก 2 สาย

## ประวัติ

บริษัท รถไฟฟ้า ร.ฟ.ท. จำกัด เดิมชื่อ บริษัท เดินรถไฟฟ้า ร.ฟ.ท. จำกัด โดยจัดตั้งขึ้นเริ่มแรกในนามบริษัทลูกของการรถไฟแห่งประเทศไทย เพื่อดำเนินการ โครงการรถไฟฟ้าเชื่อมท่าอากาศยานสุวรรณภูมิ ในเชิงพาณิชย์ โดยไม่ให้ขัดกับพระราชบัญญัติการรถไฟฟ้าขนส่งมวลชนแห่งประเทศไทย พ.ศ. 2543 ที่บริษัทเดินรถไฟฟ้าจะต้องเป็นเอกชนอย่างเดียวเท่านั้น โดยความเห็นในการจัดตั้งบริษัทนี้ ส่วนหนึ่งมาจากความไม่ยินยอมของคณะกรรมการการรถไฟแห่งประเทศไทย หรือ บอร์ด ร.ฟ.ท. ที่ลงความเห็นไม่เห็นด้วยกับข้อกำหนดของ พรบ. และแสดงทีท่าว่าไม่ยินยอมที่จะเปิดประมูลโครงการรถไฟฟ้าเชื่อมท่าอากาศยานสุวรรณภูมิ ในรูปแบบการว่าจ้างให้เอกชนเข้ามาเดินรถ และต้องการที่จะนำโครงการมาดำเนินการด้วยตนเอง

หลังจากจัดตั้งบริษัทได้ไม่นานก็เกิดปัญหาหลายๆ อย่างตามมา ทั้งผู้รับเหมาโครงการก่อสร้าง และบริษัทเจ้าของรถไฟฟ้าที่รับผิดชอบอยู่ในขณะนั้น ไม่ยินยอมลงนามมอบอำนาจให้การรถไฟแห่งประเทศไทย และ บริษัท เดินรถไฟฟ้า ร.ฟ.ท. จำกัด มาดำเนินโครงการต่อไป เพราะเห็นว่าเป็นบริษัทที่จัดตั้งขึ้นมาอย่างฉุกเฉิน และยังไม่มีประสบการณ์พอที่จะสามารถดำเนินการโครงการรถไฟฟ้าได้ด้วยตนเอง การรถไฟแห่งประเทศไทยจึงต้องใช้เวลาอย่างมากในการไกล่เกลี่ยกับผู้รับเหมาโครงการก่อสร้าง จนในที่สุดก็ลงความเห็นที่จะจัดตั้ง บริษัท เดินรถไฟฟ้า ร.ฟ.ท. จำกัด ขึ้น โดยมีบริษัท Deutsche Bahn AG จำกัด จากประเทศเยอรมนี เป็นผู้ดูแล โดยมีทุนจดเพียงทะเบียน  1 ล้านบาท 

หลังจากเริ่มดำเนินการมาตั้งแต่วันที่ 23 สิงหาคม พ.ศ. 2553 ในวันที่ 12 กันยายน พ.ศ. 2555 คณะกรรมการนโยบายรัฐวิสาหกิจ ได้เห็นชอบที่จะยก บริษัท รถไฟฟ้า ร.ฟ.ท. จำกัด ออกมาเป็นรัฐวิสาหกิจแห่งใหม่ โดยจัดให้อยู่ในสังกัดกระทรวงคมนาคม โดยมีกระทรวงการคลังถือหุ้น 100% เต็ม ทั้งนี้กระทรวงการคลังมีประสงค์เพื่อที่จะปรับสภาพการเงินภายในบริษัทให้คล่องตัวมากขึ้น และเพื่อให้บริษัทสามารถเข้าแข่งขันในเส้นทางกับเอกชนรายอื่น ๆ ได้

ต่อมาในวันที่ 15 พฤษภาคม พ.ศ. 2562 คณะกรรมการนโยบายรัฐวิสาหกิจเห็นชอบให้พัฒนาบริษัท รถไฟฟ้า ร.ฟ.ท. จำกัด เป็นบริษัทลูกของการรถไฟแห่งประเทศไทย เพื่อเดินรถและซ่อมบำรุงโครงการรถไฟฟ้าชานเมืองสายสีแดง ตามที่กระทรวงคมนาคมเสนอ โดยให้ปรับปรุงแผนเพื่อเพิ่มประสิทธิภาพและความสามารถในการหารายได้และทำกำไร และให้กระทรวงคมนาคมแต่งตั้งคณะกรรมการกำกับติดตามการดำเนินโครงการให้มีประสิทธิภาพได้มาตรฐานเทียบเท่าเอกชน เป็นไปตามแผนการดำเนินงานและตัวชี้วัดที่กำหนด โดยไม่เป็นภาระของภาครัฐในอนาคต

## ดูเพิ่ม
* รถไฟฟ้าชานเมือง สายสีแดง
* รถไฟฟ้าเอราวัน สายซิตี้
* รถไฟความเร็วสูงเชื่อม 3 สนามบิน

## อ้างอิง

หมวดหมู่:กระทรวงคมนาคม (ประเทศไทย)
หมวดหมู่:รัฐวิสาหกิจไทย
หมวดหมู่:บริษัทไทยที่ก่อตั้งในปี พ.ศ. 2554

หมวดหมู่:ธุรกิจขนส่งและโลจิสติกส์
หมวดหมู่:หน่วยงานของรัฐบาลไทยในเขตจตุจักร
สีกากี

thumb|right|ทหารในกองทัพบริติชอินเดีย ในชุดสีกากี
**สีกากี** () เป็นสีน้ำตาลปนเหลือง หรือสีสนิมเหล็ก ใกล้เคียงกับสีแทนหรือสีเบจ คำว่ากากีเป็นคำยืมจากฮินดีอูรดู ख़ाकी และภาษาอูรดู خاکی (ทั้งสองภาษามีความหมายว่า สีของดิน) ซึ่งได้รับมาจากภาษาเปอร์เซีย ی  (khâk, มีความหมายว่า "ดิน")  ซึ่งอังกฤษได้รับมาจากบริติชอินเดีย จากทหารในกองทัพบริติชอินเดีย ใช้เป็นสีเครื่องแบบรวมถึงชุดอำพรางของกองทัพในหลายประเทศทั่วโลก ใช้เป็นชื่อของสีในอังกฤษตั้งแต่ปี ค.ศ. 1848

## อ้างอิง

กากี
กลุบอัตเลติโกอินเดเปนดิเอนเต

**กลุบอัตเลติโกอินเดเปนดิเอนเต** () หรือที่รู้จักกันในชื่อ **อินเดเปนดิเอนเต** เป็นสโมสรกีฬาในอาร์เจนตินา มีสำนักงานใหญ่และสนามกีฬาตั้งอยู่ที่อาเบยาเนดา เขตมหานครบัวโนสไอเรส เป็นที่รู้จักในด้านสโมสรฟุตบอล เล่นอยู่ในลีกสูงสุดของอาร์เจนตินา เป็นหนึ่งในห้าของสโมสรฟุตบอลใหญ่ในอาร์เจนตินา (อีก 4 สโมสรคือรีเบร์เปลต, โบกายูนิออร์ส, ราซิน และซานโลเรนโซ)

สโมสรก่อตั้งอย่างเป็นทางการเมื่อวันที่ 1 มกราคม ค.ศ. 1905 ถึงแม้ว่าสถาบันจะก่อตั้งจริงเมื่อวันที่ 4 สิงหาคม ค.ศ. 1904 และก็ได้เล่นในลีกสูงสุดเลย เดิมทีมาจากเมืองมอนต์เซร์รัต ย่านเมืองเก่าของบัวโนสไอเรส แต่ย้ายมายังอาเบยาเนดาในปี ค.ศ. 1907 เป็นสโมสรที่ได้แชมป์ในลีกสูงสุดมากเป็นอันดับ 3 (16 ครั้ง) และไม่เคยตกชั้น

กิจกรรมอื่นของสโมสร เช่นบาสเกตบอล หมากรุก ฮอกกี้ ยิมนาสติก ศิลปะการต่อสู้ป้องกันตัว โรลเลอร์สเกต ว่ายน้ำ เทนนิส วอลเลย์บอลและโปโลน้ำ

## อ้างอิง


หมวดหมู่:สโมสรฟุตบอลในประเทศอาร์เจนตินา
หมวดหมู่:สโมสรกีฬาที่ก่อตั้งในปี พ.ศ. 2448
สโมสรฟุตบอลนอตส์เคาน์ตี

**สโมสรฟุตบอลนอตส์เคาน์ตี** () เป็นสโมสรฟุตบอลอาชีพของอังกฤษจากเมืองนอตทิงแฮม โดยจัดเป็นสโมสรฟุตบอลที่เก่าแก่ที่สุดในโลกที่ยังเล่นในระดับลีกอาชีพ ก่อตั้งในปี ค.ศ. 1862 ปัจจุบันเล่นอยู่ในฟุตบอลลีกทู มีสนามเหย้าคือสนามมีโดว์เลน ใส่เสื้อสีดำคาดขาว ผู้จัดการคนปัจจุบันคือ ริคาร์โด โมนิซ

## อ้างอิง

## แหล่งข้อมูลอื่น
* 

น
น
น
น
น
หมวดหมู่:สมาชิกผู้ก่อตั้งฟุตบอลลีก
ราชสมาคมฟุตบอลเนเธอร์แลนด์

**ราชสมาคมฟุตบอลเนเธอร์แลนด์** (, ) หรือ **กาเอนเฟเบ** (, ) เป็นสมาคมฟุตบอลในประเทศเนเธอร์แลนด์ ดูแลการแข่งขันฟุตบอลลีก (เอเรอดีวีซีและเอร์สเตอดีวีซี) รวมถึงลีกสมัครเล่นและ KNVB Cup รวมถึงฟุตบอลทีมชาติเนเธอร์แลนด์ มีสำนักงานตั้งอยู่เทศบาลเมืองไซสต์ในจังหวัดยูเทรกต์ ก่อตั้งเมื่อวันที่ 8 ธันวาคม ค.ศ. 1889 และเป็นหนึ่งในสมาชิกที่ร่วมก่อตั้งฟีฟ่าในปี ค.ศ. 1904 ในขณะที่เริ่มมีลีกการแข่งขันฟุตบอลอย่างไม่เป็นทางการแล้วร่วมทศวรรษ

## ดูเพิ่ม
* ฟุตบอลในประเทศเนเธอร์แลนด์
* ฟุตบอลทีมชาติเนเธอร์แลนด์
* ฟุตบอลหญิงทีมชาติเนเธอร์แลนด์
* ฟุตบอลทีมชาติเนเธอร์แลนด์รุ่นอายุไม่เกิน 23 ปี
* ฟุตบอลชิงแชมป์แห่งชาติยุโรป
* ฟุตบอลหญิงชิงแชมป์แห่งชาติยุโรป

## อ้างอิง

## แหล่งข้อมูลอื่น

*  
* KNVB.com – official website in English
* OnsOranje.nl – website of the Netherlands national football team 
* Netherlands National Football Team History at VoetbalStats.nl 
* Netherlands at FIFA site
* Netherlands at UEFA site

หมวดหมู่:องค์การที่ก่อตั้งในปี พ.ศ. 2432
หมวดหมู่:ฟุตบอลในประเทศเนเธอร์แลนด์
เนเธอร์แลนด์
เนเธอร์แลนด์
ฮิงาชิเนะ

**ฮิงาชิเนะ** () เป็นนครในจังหวัดยามางาตะ ประเทศญี่ปุ่น ก่อตั้งเมื่อวันที่ 3 พฤศจิกายน ค.ศ. 1958 มีขนาดพื้นที่ทั้งสิ้น 206.94 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 47,743 คน

## ประชากร
จากข้อมูลสำมะโนประชากรของญี่ปุ่น จำนวนประชากรของฮิงาชิเนะเพิ่มขึ้นอย่างต่อเนื่องในช่วง 50 ปีที่ผ่านมา

## อ้างอิง

## แหล่งข้อมูลอื่น
*  
*  
* การท่องเที่ยวจังหวัดยามางาตะ 

หมวดหมู่:นครในจังหวัดยามางาตะ
เห็ดร่างแห

**เห็ดร่างแห** (Phallus indusiatus') หรือ **เห็ดเยื่อไผ่** มีเขตกระจายพันธุ์ทั่วทุกภาคของประเทศไทย มักขึ้นเป็นดอกเดี่ยวอยู่บนพื้นดินที่มีใบไม้เน่าเปื่อย พบมากในช่วงฤดูฝน ลักษณะเด่นอันเป็นที่มาของชื่อคือ ที่ใต้หมวกของดอกเห็ดจะมีเยื่อบางๆ คล้ายร่างแหกางห้อยลงมาปกคลุมก้านดอก ดูคล้ายสุ่มร่างแหที่โดนลม สุ่มนี้จะพัดแกว่งไกวราวกับสตรีใส่กระโปรงลูกไม้เต้นระบำอยู่ เป็นที่มาของชื่อ Dancing Mushroom อีกชื่อหนึ่ง

## ลักษณะทั่วไป
**ดอกเห็ด** เมื่อยังอ่อนมีเยื่อหุ้มรูปไข่สีเหลืองอ่อน เมื่อเจริญขึ้นจะปริแตกเห็นก้านและฐานดอกรูประฆังสีเหลือง คงเหลือเยื่อหุ้ม ฐานดอกกว้าง 4 เซนติเมตร สูง 3 เซนติเมตร ปลายเป็นแป้นกลม เส้นผ่านศูนย์กลาง 1 เซนติเมตร ผิวฐานดอกแบ่งเป็นห้องๆ ภายในมีน้ำเมือกสีน้ำตาลอมเขียวหม่น รสหวานและมีกลิ่นเหม็นรุนแรง ซึ่งส่งกลิ่นไปได้ไกล เป็นสื่อล่อแมลงมาดูดกิน ใต้ฐานดอกมีเยื่อบางๆ คล้ายร่างแห แขวนกางห้อยลงมา คล้ายสุ่มรอบก้านดอก ก้านสีขาว เนื้อเป็นรูพรุนคล้ายฟองน้ำ ยาว 10-15 เซนติเมตร ปลายเรียวเล็กกว่าโคนเล็กน้อย ภายในก้านกลวง ด้านล่างของเยื่อหุ้ม มีเส้นใยหยาบสีขาวคล้ายเส้นด้าย อยู่ติดกับดิน

## การใช้ประโยชน์
thumb|left|เห็ดร่างแหที่จะนำมาทำเป็นอาหาร
ในประเทศจีนมีเห็ดประเภทนี้ 9 ชนิด กินได้เพียง 4 ชนิด ในประเทศไทย ภาคอีสานพบ 5 ชนิด คือ เห็ดร่างแหกระโปรงยาวสีขาว (Dictyophora indusiata) เห็ดร่างแหกระโปรงสั้นสีขาว (Dictyophora duplicata) เห็ดร่างแหกระโปรงเหลือง (Dictyophora multicolor) เห็ดร่างแหกระโปรงส้ม (Dictyophora multicolor) และเห็ดร่างแหกระโปรงแดง (Dictyophora rubrovolvata) แต่มีเพียง 2 ชนิดเท่านั้นที่สามารถรับประทานได้ คือ เห็ดร่างแหกระโปรงสั้นสีขาว และเห็ดร่างแหกระโปรงยาวสีขาว ส่วนเห็ดร่างแหชนิดอื่น ๆ มีพิษ ไม่สามารถรับประทานได้ ชาวจีนรู้จักใช้ประโยชน์เห็ดชนิดนี้ตั้งแต่เมื่อประมาณ 3,000 ปีมาแล้ว โดยจัดเป็นส่วนผสมในยา รวมถึงปรุงเป็นอาหาร ด้วยความเชื่อว่าสามารถลดคอเลสเตอรอล ลดความดันโลหิต บำรุงร่างกาย บรรเทาโรคที่เกี่ยวกับไต ตา ปอด ตับอักเสบ หวัด ช่วยระบบขับลม ลดความอ้วน จากการศึกษารวมทั้งมีรายงานระบุว่า นำมาเป็นส่วนผสมน้ำมันนวดแก้โรคเกาต์และรูมาติซึมได้ ส่วนประเทศแถบเอเชียนิยมกินเห็ดที่ตากแห้ง โดยเติมน้ำร้อนและสามารถดื่มได้ทันที สำหรับประเทศไทยนิยมนำมาประกอบเป็นอาหาร เช่น ซุปเยื่อไผ่ แกงจืดเยื่อไผ่

## คุณค่าทางโภชนาการ
สำหรับสารอาหาร ประเทศที่จำหน่ายเห็ดระบุว่า เห็ดเยื่อไผ่แห้งจำนวน 100 กรัม ประกอบด้วย
*โปรตีน 26.3 กรัม
*ไขมัน 4.2 กรัม
*คาร์โบไฮเดรต 44.9 กรัม
*กาก 6.4 กรัม
*กรดอะมิโน 16 ชนิด
*วิตามินอีกหลายชนิด

## สมุดภาพ

ไฟล์:Phallus_indusiatus_from_Kerala,_India_-_20090824.jpg|เห็ดร่างแหกระโปรงยาวสีขาว
ไฟล์:Phallus duplicatus 155213.jpg|เห็ดร่างแหกระโปรงสั้นสีขาว
ไฟล์:2012-07-24 Phallus multicolor crop.jpg|เห็ดร่างแหกระโปรงยาวสีเหลือง


## อ้างอิง

## แหล่งข้อมูลอื่น
* http://www.biogang.net/biodiversity_view.php?menu=biodiversity&uid=7963&id=78938BIOGANG

หมวดหมู่:จุลชีววิทยา
หมวดหมู่:เห็ด
อัศจรรย์แห่งความทรงจำ สิ่งเหล่านี้คือความเป็นเราตลอดไป

***อัศจรรย์แห่งความทรงจำ สิ่งเหล่านี้คือความเป็นเราตลอดไป*** () เป็นคอนเสิร์ตแบบเบิร์ดเบิร์ดโชว์ของ ธงไชย แมคอินไตย์ จัดแสดงครั้งที่ 9 ในปี พ.ศ. 2551 จัดที่ อิมแพ็ค อารีน่า เมืองทองธานี จำนวน 12 รอบ ซึ่งมากที่สุด เป็นครั้งแรกที่คอนเสิร์ตแบบเบิร์ดเบิร์ดแสดงที่อิมแพ็ค อารีน่า เมืองทองธานี มีผู้ชมถึง 120,000 คน อีกทั้งสนุกดอตคอม ได้จัดให้เป็นหนึ่งในคอนเสิร์ตที่เจ๋งที่สุดแห่งปี โดยรูปแบบของคอนเสิร์ตทั้งร้อง เต้น เล่น ทุกรูปแบบ พร้อมแขกรับเชิญมากมาย  นอกจากการแสดงคอนเสิร์ตแล้ว ยังมีการโชว์ในรูปแบบของโรแมนติค ดราม่า และแฟนตาซี กับความอลังการของโชว์ที่มาพร้อมกับเรือลำใหญ่บนเวที พร้อมแขกรับเชิญเรียกเสียงหัวเราะจากนักแสดงตลก นอกจากนั้นมีการโชว์เทคนิคการแสดงในรูปแบบเลเซอร์รูปคนแล้วกลายเป็นนกบินผ่านคนดูคอนเสิร์ต ระบบแสงสีเรืองแสงของ ผีเสื้อ ดอกไม้ และ ปิดท้ายด้วย มีน้ำพุหลายหลากสีพุ่งขึ้นลง บนขอบเวที พร้อมแขกรับเชิญเรียกเสียงหัวเราะจากนักแสดงตลก คอนเสิร์ตแบบเบิร์ดเบิร์ดโชว์ 2008 Magic memories ได้ออกอากาศทาง ช่องวัน 31 ในวันที่ 23 กรกฎาคม พ.ศ. 2559 พร้อมแขกรับเชิญเรียกเสียงหัวเราะจากนักแสดงตลก

## การแสดง

**หมายเหตุ** : * 15 สิงหาคม 2551 รอบธนาคารไทยพาณิชย์ และ 24 สิงหาคม 2551 รอบท็อปส์ และ 30 สิงหาคม 2551 รอบอยุธยา อลิอันซ์

## บทเพลงในคอนเสิร์ต และโชว์

### คอนเสิร์ตแบบเบิร์ดเบิร์ดโชว์ 2008
รอบ 15 - 17 , 21 - 24 , 30 สิงหาคม 2551

### คอนเสิร์ตแบบเบิร์ดเบิร์ดโชว์ 2008 Encore Plus 2009 New Year Bonus
รอบ 11 - 14 ธันวาคม 2551

## การวางจําหน่าย
* ในคอนเสิร์ตแบบเบิร์ดเบิร์ดโชว์ ครั้งที่ 9 ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไปได้ถูกการวางจําหน่ายในรูปแบบวีซีดีและดีวีดีบันทึกการแสดงสดวางจำหน่ายเมื่อวันที่ 6 พฤศจิกายน พ.ศ. 2551 และกลับมาจำหน่ายวีซีดีและดีวีดีบันทึกการแสดงสดในรอบ Encore plus เมื่อวันที่ 6 กุมภาพันธ์ พ.ศ. 2552

## รางวัล
* **ปี 2552** รางวัลพิเศษ **"ไทยประดิษฐ์ - คอนเสิร์ต แบบ เบิร์ด เบิร์ด"** จากงานประกาศรางวัล Channel [V] Music Video Awards 2009 จัดโดยแชนแนลวีไทยแลนด์ (Channel [V] Thailand) เมื่อวันที่ 22 สิงหาคม 2552

## อ้างอิง

หมวดหมู่:คอนเสิร์ตของธงไชย แมคอินไตย์
หมวดหมู่:คอนเสิร์ตที่อิมแพ็ค อารีน่า เมืองทองธานี
หมวดหมู่:ประเทศไทยในปี พ.ศ. 2551
รักหรรษาคาราโอเกะ

*** “รักหรรษา..คาราโอเกะ” ***  เป็นเรื่องราวความรักกุ๊กกิ๊กชิงไหวชิงพริบระหว่าง หรรษา (บอย พิษณุ) หนุ่มปากมอมที่ฝันอยากมีร้านคาราโอเกะเป็นของตัวเอง กับ โป๊ยเซียน (นาเดีย นิมิตรวานิช) สาวข้างบ้านจอมแก่นไม่ยอมใคร 
ถูกนำมาสร้างเป็นละครโทรทัศน์ โดย บริษัท โพลีพลัสเอ็นเตอร์เทนเม้นท์ จำกัด เมื่อปี พ.ศ. 2549 กำกับการแสดงโดย บุญชู พิทักษ์เลิศกุล   ออกอากาศทางสถานีโทรทัศน์ไอทีวี เมื่อวันที่ 4 กุมภาพันธ์ พ.ศ. 2549   ทุกวันเสาร์-อาทิตย์ 17.00-18.00น.

## รายนามนักแสดง

## รายชื่อเพลงประกอบละคร
* เพลง **เพลงนี้ให้เธอ** (ศิลปิน พิษณุ นิ่มสกุล & นาเดีย นิมิตรวานิช)
* เพลง **อยากบอกเธอเหลือเกิน**  (ศิลปิน พิษณุ นิ่มสกุล)

## แหล่งข้อมูลอื่น
* รักหรรษาคาราโอเกะ ละครโพลีพลัส ปี2549
* รวมข่าวจากละคร รักหรรษาคาราโอเกะ

หมวดหมู่:ละครโทรทัศน์ไทยในปี พ.ศ. 2549
หมวดหมู่:ละครโทรทัศน์โดยโพลีพลัส
หมวดหมู่:ละครโทรทัศน์ช่องไอทีวี–ทีไอทีวี
วันของเรายังอยู่

***วันของเรายังอยู่*** (ใช้รูปแบบว่า *วันของเรา Young อยู่*) เป็นคอนเสิร์ตแบบเบิร์ดเบิร์ดโชว์ของ ธงไชย แมคอินไตย์จัดแสดงครั้งที่ 10 ในปี พ.ศ. 2555 ซึ่งฉลอง 25 ปี ของแบบเบิร์ดเบิร์ดโชว์ จัดที่ อิมแพ็ค เมืองทองธานี จากการจำหน่ายบัตรต่อเนื่องในคราวเดียว สร้างปรากฏการณ์ยอดผู้ชมสูงสุดในเมืองไทย กว่า 100,000 คน จาก 10 รอบการแสดง รูปแบบในแบบเบิร์ด เบิร์ด โชว์ เป็นการรวมเพลงในอดีตของเบิร์ด ร่วมกับศิลปินอื่นๆด้วย มีการแสดงละครเพลงต่อจากละครอโรคาในแบบเบิร์ดเบิร์ดโชว์ครั้งที่ 7 พร้อมทั้งช่วงแฟนตาซีโชว์ด้วยการแสดงแสงสีที่จำลองขึ้นเป็นท้องทะเล ประกอบบทเพลง และการแทรกศิลปะวัฒนธรรมไทยโดยการนำนาฏยศาลา หุ่นละครเล็กของโจหลุยส์ พร้อมกับเมดเลย์เพลงเร็ว และปิดท้ายกับฉากน้ำพุขนาดใหญ่ที่ขึ้นลงตามจังหวะเพลงบนเวที และการวางจำหน่ายวีซีดีและดีวีดีคอนเสิร์ตวางจำหน่ายวันที่ 28 มีนาคม พ.ศ. 2556

## การแสดง

**หมายเหตุ**
* ผู้สนับสนุนหลัก ธนาคารไทยพาณิชย์ / เมืองไทยประกันชีวิต / สมูทอี / กลุ่มสิทธิผล / สีเบเยอร์ / ท๊อปส์ / น้ำดื่มช้าง
* วันที่ 16 พฤศจิกายน 2555 ธนาคารไทยพาณิชย์เหมารอบจำหน่ายบัตร
* วันที่ 1 - 2 ธันวาคม 2555 บริษัท แสนสิริ จำกัด(มหาชน) เหมารอบจำหน่ายบัตร

## บทเพลงในคอนเสิร์ต และโชว์

## กิจกรรม
* กิจกรรม Young Byrd เปิดรับสมัครเด็กชายที่มีอายุระหว่าง 6 – 11 ปี เพื่อร่วมแสดงละครมิวสิคัลร่วมกับพี่เบิร์ด ธงไชย แมคอินไตย์
* แถลงข่าวคอนเสิร์ตแบบเบิร์ดเบิร์ดโชว์ 2012 ในวันที่ 12 กรกฎาคม 55 นี้ เวลา 14.00 น. ณ ล็อบบี้ อาคารจีเอ็มเอ็มแกรมมี่เพลส สุขุมวิท 21 อโศก

## ความสำเร็จ
* กริช ทอมมัส ประธานเจ้าหน้าที่บริหาร (สายธุรกิจเพลง) จีเอ็มเอ็ม แกรมมี่ เผยถึงธุรกิจที่โดดเด่นที่สุดของแกรมมี่ปี พ.ศ. 2555 คือ ธุรกิจโชว์บิส โดยเฉพาะ ความสำเร็จของคอนเสิร์ตแบบเบิร์ดเบิร์ดโชว์ ตอน วันของเราYOUNG(ยัง)อยู่ ซึ่งจัดถึง 10 รอบ บัตรเต็มทุกที่นั่ง ผู้ชมกว่า 1 แสนคน
* เว็บไซต์ชื่อดัง Sanook.com ยกให้เป็นหนึ่งในสุดยอดคอนเสิร์ตประทับใจแห่งปี 2012
* เว็บไซต์ Gmember ยกให้เป็นหนึ่งในคอนเสิร์ตแห่งปี 2012

## อ้างอิง

หมวดหมู่:คอนเสิร์ตของธงไชย แมคอินไตย์
หมวดหมู่:คอนเสิร์ตที่อิมแพ็ค อารีน่า เมืองทองธานี
หมวดหมู่:ประเทศไทยในปี พ.ศ. 2555
อำเภอคิโซะ (จังหวัดนางาโนะ)

thumb|right|250px|เครื่องหมายแห่งคิโซจิ

**อำเภอคิโซะ** () เป็นอำเภอของญี่ปุ่นที่ตั้งอยู่ในจังหวัดนางาโนะ ประเทศญี่ปุ่น ในวันที่ 1 พฤศจิกายน ค.ศ. 2005 มียอดประชากรอยู่ที่ประมาณ 34,759 คน รวมพื้นที่ 1,546.26 ตารางกิโลเมตร ตามประวัติศาสตร์ อำเภอนี้เป็นที่รู้จักในชื่อ**อำเภอนิชิจิกูมะ** () จนถึงวันที่ 1 พฤษภาคม ค.ศ. 1968 โดยมีเพียง 3 เมืองกับอีก 3 หมู่บ้านในอำเภอนี้ ซึ่งได้แก่

* เมืองคิโซะ
* เมืองนางิโซะ
* เมืองอาเงมัตสึ
* หมู่บ้านคิโซะ
* หมู่บ้านโอกูวะ
* หมู่บ้านโอตากิ

## ประวัติ
* วันที่ 1 พฤษภาคม ค.ศ. 1968 อำเภอนี้เปลี่ยนชื่อเป็น **อำเภอคิโซะ**
* วันที่ 13 กุมภาพันธ์ ค.ศ. 2005 หมู่บ้านยามางูจิได้ยุบรวมเข้ากับนครนากัตสึงาวะ จังหวัดกิฟุ
* วันที่ 1 เมษายน ค.ศ. 2005 หมู่บ้านนารากาวะได้ยุบรวมเข้ากับนครชิโอจิริ
* วันที่ 1 พฤศจิกายน ค.ศ. 2005 เมืองคิโซฟูกูชิมะได้ยุบรวมกับหมู่บ้านมิตาเกะ หมู่บ้านฮิโยชิ และหมู่บ้านไคดะ ตั้งเป็นเมืองคิโซะ

## จุดที่น่าสนใจ
* นากาเซ็นโด อดีตเส้นทางการค้าระหว่างเอโดะ (โตเกียวในปัจจุบัน) และเกียวโต
* สึมาโงจูกุ เมืองที่พักตามเส้นทางนากาเซ็นโดซึ่งได้รับการบูรณะใหม่

## ดูเพิ่ม
* หุบเขาคิโซะ

## อ้างอิง

หมวดหมู่:จังหวัดนางาโนะ
เทศบาลตำบลกะปาง

**เทศบาลตำบลกะปาง** เป็นเขตเทศบาลตำบลที่ตั้งอยู่ในอำเภอทุ่งสง จังหวัดนครศรีธรรมราช ตั้งอยู่ทางด้านทิศตะวันตกเฉียงใต้ของตัวจังหวัดนครศรีธรรมราชประมาณ 70 กิโลเมตร และทางใต้ของกรุงเทพมหานคร 765 กิโลเมตร และทางมีพื้นที่ทั้งหมด 52,431 ไร่ หรือ 83.86 ตารางกิโลเมตร ประชากรส่วนใหญ่ ประกอบอาชีพเกษตรกรรม ได้แก่การทำสวนยางและสวนผลไม้ร้อยละ 60 การเลี้ยงสัตว์เพื่อยังชีพร้อยละ 3 อาชีพค้าขายร้อยละ 5 และรับจ้างทั่วไปร้อยละ 10 ส่วนใหญ่ประกอบอาชีพทำการเกษตรประมาณ 80 เปอร์เซ็นต์ มีอาชีพค้าขาย รับจ้าง ทำธุรกิจส่วนตัว และรับราชการประมาณ 20 เปอร์เซ็นต์ การค้าส่วนใหญ่จะอยู่ในเขตชุมชนติดถนนสายต่าง ๆ นอกจากนี้ประชากรบางส่วนประกอบอาชีพมากกว่าหนึ่งอาชีพควบคู่กัน เช่น รับจ้างและเกษตรกรรม

## ประวัติ
กระทรวงมหาดไทยได้ประกาศยกฐานะสภาตำบลกะปาง เป็นองค์การบริหารส่วนตำบลกะปาง เมื่อวันที่ 19 มกราคม 2539 มีรายชื่อในประกาศกระทรวงมหาดไทย ตั้งอยู่ในลำดับที่ 721 มีผลบังคับใช้ตั้งแต่วันที่ 30 มีนาคม 2539 ปัจจุบันองค์การบริหารส่วนตำบลกะปางได้รับการยกฐานะเป็นเทศบาลตำบลกะปาง

## สภาพทั่วไป
มีภูมิประเทศเป็นที่ราบเชิงเขา และพื้นที่ราบลุ่ม ส่วนใหญ่ โดยพื้นที่ราบเชิงเขาเหมาะสำหรับการทำสวน โดยเฉาะสวนยางพาราและสวนผลไม้ พื้นที่ราบลุ่มจะอยู่บริเวณหมู่ที่ 3,4,5,6 ซึ่งในอดีตเป็นพื้นที่ทำนา แต่ปัจจุบันได้มีการยกร่องเพื่อปลูกยางพาราแทน เทศบาลตำบลกะปางมี 2 ฤดู คือ ฤดูร้อน และฤดูฝน โดยเฉพาะในเดือนสิงหาคม และจะเริ่มมีฝนตกติดต่อกันเพิ่มขึ้นเรื่อย ๆในเดือน ตุลาคม ถึง เดือนธันวาคม

## อาณาเขตติดต่อ
เทศบาลตำบลกะปาง ตั้งอยู่ทางทิศตะวันตกเฉียงใต้ของตัวเมืองนครศรีธรรมราช
* **ทิศเหนือ** เทศบาลตำบลที่วัง อำเภอทุ่งสง จังหวัดนครศรีธรรมราช
* **ทิศใต้** องค์การบริหารส่วนตำบลหนองบัว อำเภอรัษฎา จังหวัดตรัง
* **ทิศตะวันออก**องค์การบริหารส่วนตำบลน้ำตก อำเภอทุ่งสง จังหวัดนครศรีธรรมราช
* **ทิศตะวันตก** องค์การบริหารส่วนตำบลเขาโร อำเภอทุ่งสง จังหวัดนครศรีธรรมราช

## ชุมชน
เขตเทศบาลตำบลกะปางประกอบด้วยชุมชน 11 ชุมชน
* บ้านคลองตูก
* บ้านคลองตูกเหนือ
* บ้านไสไพ
* บ้านกะโสมเหนือ
* บ้านพูน
* บ้านกะโสม
* บ้านปาง
* บ้านลานช้าง
* บ้านเทพสตรี
* บ้านท่าเลน
* บ้านศรีสุนทร

## สาธารณสุข
* รพ.ค่ายเทพสตรีศรีสุนทร
* สถานีอนามัยบ้านคลองตูก 
* สถานีอนามัยบ้านกะปาง

## สถานศึกษา
* โรงเรียนวัดกะโสม
* โรงเรียนคลองตูก
* โรงเรียนบ้านพูน
* โรงเรียนราชประชาฯ6
* ศูนย์พัฒนาเด็กเล็กลานช้าง
* ศูนย์พัฒนาเด็กเล็กคลองตูก
* ศูนย์พัฒนาเด็กเล็กค่ายเทพสตรีฯ 

## วัด
จำนวนวัดในเขตเทศบาลตำบลกะปาง มีทั้งหมด 6 วัด คือ 
* วัดชมพูพฤษาราม
* วัดคลองตูก
* วัดบ้านพูน
* วัดกะโสมเหนือ
* วัดกะโสมใต้ (ฌาปนสถานค่ายเทพสตรีศรีสุนทร)
* วัดอินทาราม

## ภูเขา
* ภูเขาลาเลง
* ภูเขาช่องพลี
* ภูเขาคราม
* ภูเขานาน้อย
* ภูเขาถ้ำแรด
* ถ้ำน้ำลอด

## คลอง
* คลองปาง
* คลองท่าหลวง
* คลองตูก
* คลองพูน
* คลองลำโลม
* คลองใหม่
* คลองโสม

## สถานที่สำคัญ
* สวนป่าบ้านพูน 
* ป้ายหยุดรถไฟบ้านพูน
* ค่ายทหารเทพสตรีศรีสุนทร
* สถานีตำรวจภูธรกะปาง
* สนามกอล์ฟค่ายเทพสตรีศรีสุนทร

กะปาง
กะปาง
กะปาง
สบู่เลือด

**สบู่เลือด**  ( (Blume) Spreng) เป็นพรรณไม้เถา ในสกุลสบู่เลือด วงศ์บอระเพ็ด ชอบพาดพันไปตามไม้ต้นคล้ายบอระเพ็ดเถากลม มียางสีแดงจึงเรียก สบู่เลือด บางแห่งเรียกกระท่อมเลือด บอระเพ็ดยางแดง บัวเครือ เปล้าเลือดเครือ หัวสันโดด สบู่เลือด สบู่เครือ

## ลักษณะทางพฤกษศาสตร์

* **ใบ**    ใบจะกลม ขนาด 3-4 นิ้ว มีปลายแหลมก้นปิด  ท้องใบมีสีเขียวอ่อนๆ
 
* **หัว**    มีขนาดกลมใหญ่จนถึงขนาดใหญ่มาก เปลือกหัวมีสีน้ำตาล

* **ลำต้น**   ลำต้นบนดินมีอายุปีเดียว งอกมาจากหัวใต้ดินขนาดใหญ่

* **ยาง**   ตัวเมียจะไม่มียางสีแดง ส่วนตัวผู้จะมีสีแดง 

* **ดอกช่อ**   แยกเพศช่อดอกตัวผู้ยาวประมาณ 4-6 เซนติเมตร กลีบดอกมีสีส้ม ส่วนช่อดอกเพศเมียอัดแน่นมากกว่า ผลเป็นผลสดรูปไข่กลับ
    
* **เมล็ด**   เมล็ดจะสุกเดือนเมษายนถึงพฤษภาคม ของทุกปี

* **เนื้อใน**   มีสีขาวนวล

* **รสชาติ**   มันและฟาดเล็กน้อย

## ชนิด
**ชนิดตัวเมีย** ใบสีเขียว ก้านและเถาสีเขียว ดอกสีเขียวอมขาว มียางแดง ๆ จาง ๆ เหมือนน้ำเหลือง หัวกลมเล็ก เนื้อสีเหลืองอ่อน ผิวเรียบ

**ชนิดตัวผู้** ใบสีเขียวอมแดง ก้านและเถาอ่อน มีสีม่วงแดง หัวกลมโต ผิวขรุขระ ยางสีแดงเข้ม เนื้อสีเหลืองเข้ม เมื่อตากแห้งจะเป็นสีแดง

## การขยายพันธุ์
 
* ใช้เมล็ดและส่วนของรากที่คล้ายหัว

## สรรพคุณ

* หัว แก้เสมหะในคอ บำรุงกำลัง บำรุงความกำหนัด แก้ไข้ แก้หืด แก้บิด ขับลม
* ต้น แก้ลมแน่นในทรวงอก แก้โรคเรื้อนน้อย ใหญ่ แก้มะเร็งคุดทะราด แก้กลาก แก้เกลื้อน แก้หืด แก้สิว แก้ฝ้า แก้โรคมือเท้าไม่มีกำลัง
* เถา กระจายลมในอก ขับโลหิตระดู ขับพยาธิในลำไส้
* ใบ บำรุงไฟธาตุ แก้โรคเรื้อนน้อย ใหญ่ แก้มะเร็งคุดทะราด แก้กลากเกลื้อน แก้หิด แก้สิว แก้ฝ้า แก้แผลเรื้อรัง และแผลสด
* ดอก ฆ่าพยาธิอันเกิดจากโรคเรื้อน และกุฏฐัง แก้มะเร็งคุดทะราด แก้กลากเกลื้อน แก้หิด แก้สิว แก้ฝ้า ทำให้อุจจาระละเอียด แก้โรคผิวหนัง ผื่นคัน ช่วยย่อยอาหาร
* ผล ช่วยย่อยอาหาร
* หนาม แก้เสมหะในคอและทรวงอก

## แหล่งที่พบ
พบขึ้นทั่วไปตามป่าธรรมชาติของทุกภาคในประเทศไทย

## อ้างอิง

หมวดหมู่:สมุนไพร
หมวดหมู่:ไม้เลื้อย
หมวดหมู่:สกุลสบู่เลือด
พระนางมารีย์พรหมจารี

คริสต์ศาสนิกชนโรมันคาทอลิกและออร์โธด็อกซ์เรียกนางมารีย์ (มารดาพระเยซู) ว่า **พระนางมารีย์พรหมจารี** () เพราะเชื่อว่าพระแม่มารีย์เป็นพรหมจารีเสมอ และพระเยซูซึ่งเชื่อว่าเป็นพระบุตรพระเป็นเจ้าก็มารับสภาพมนุษย์ผ่านทางพระครรภ์ของพระแม่มารีย์ จึงทำให้พระแม่มารีย์มีสถานะเป็น "พระมารดาพระเจ้า" ด้วย คริสตจักรโรมันคาทอลิกได้รับรองความเชื่อนี้มาตั้งแต่สังคายนาเอเฟซัสครั้งที่หนึ่ง ในปี ค.ศ. 431 ในสภาสังคายนาสากลครั้งต่อ ๆ มา เช่น สังคายนาวาติกันครั้งที่สอง และพระสมณสาส์น "มารดาพระผู้ไถ่" ของสมเด็จพระสันตะปาปาจอห์น ปอลที่ 2 ได้แสดงถึงความสำคัญของพระแม่มารีย์ว่าเป็นมารดาคริสตจักรด้วย

คริสตจักรโรมันคาทอลิกให้ความสำคัญกับพระแม่มารีย์อย่างมากในฐานะมารดาของพระเยซู การเคารพนับถือแม่พระแสดงออกมาในหลายรูปแบบ เช่น บทภาวนา กวีนิพนธ์ และงานศิลปะ พระสันตะปาปาหลาย ๆ พระองค์ก็ทรงส่งเสริมความเชื่อนี้มาตลอด จนทำให้ศาสนจักรคาทอลิกมีงานเฉลิมฉลองและมอบสถานะพิเศษแก่พระแม่มารีย์มากกว่าที่นิกายอื่น ๆ ในศาสนาคริสต์ทำมา

บทบาทของพระแม่มารีย์ที่ปรากฏในรูปความเชื่อ ความเคารพ และหลักมารียวิทยา ไม่ได้มาจากเฉพาะวาติกันเท่านั้น แต่ยังมาจากงานเขียนของนักบุญต่าง ๆ ความเชื่อของมวลชน และเรื่องการประจักษ์ของพระแม่มารีย์ตามสถานที่ต่าง ๆ ซึ่งทุกวันนี้สันตะสำนักยังคงดำเนินการพิสูจน์การประจักษ์เหล่านี้อยู่ การรับรองครั้งล่าสุดคือแม่พระประจักษ์ที่แซ็ง-เอเตียน-เลอ-เลา ซึ่งสันตะสำนักรับรองเมื่อวันที่ 5 พฤษภาคม ค.ศ. 2008

## วันฉลอง
คริสตจักรโรมันคาทอลิกกำหนดให้มีวันฉลองพระนางมารีย์หลายวัน วันที่สำคัญที่สุดเรียกว่า **[[วันสมโภช]]** (solemnity) มี 3 วัน ได้แก่
*วันที่ 8 ธันวาคม วันสมโภชพระนางมารีย์ผู้ปฏิสนธินิรมล
*วันที่ 1 มกราคม วันสมโภชพระนางมารีย์พระชนนีพระเป็นเจ้า
*วันที่ 15 สิงหาคม วันสมโภชพระนางมารีย์รับเกียรติเข้าสู่สวรรค์
นอกจากนี้ยังมี**[[วันฉลอง]]** (feast) และ**วันระลึกถึง** (memorial)  ซึ่งคริสตจักรเฉพาะถิ่นแต่ละแห่งจะกำหนดต่างกันไป โดยคริสจักรโรมันคาทอลิกในประเทศไทยกำหนดวันฉลองและวันระลึกถึงพระแม่มารีย์ ดังนี้
*วันที่ 12 ธันวาคม วันฉลองแม่พระประจักษ์ที่กัวดาลูเป
*วันที่ 11 กุมภาพันธ์ วันฉลองแม่พระประจักษ์ที่ลูร์ด
*วันที่ 13 พฤษภาคม วันฉลองแม่พระประจักษ์ที่ฟาตีมา
*วันที่ 31 พฤษภาคม วันฉลองพระนางมารีย์เสด็จเยี่ยม
*วันที่ 16 กรกฎาคม วันระลึกถึงแม่พระแห่งภูเขาคาร์แมล
*วันฉลองดวงหทัยนิรมลของพระแม่มารีย์ ในวันเสาร์หลังวันสมโภชพระหฤทัยของพระเยซู
*วันที่ 22 สิงหาคม วันฉลองพระนางมารีย์ ราชินีแห่งสากลโลก
*วันที่ 8 กันยายน วันฉลองแม่พระบังเกิด
*วันที่ 15 กันยาน วันระลึกถึงแม่พระระทมทุกข์
*วันที่ 7 ตุลาคม ระลึกถึงแม่พระแห่งลูกประคำ
*วันที่ 21 พฤศจิกายน วันฉลองพระนางมารีย์พรหมจารีถวายองค์ในพระวิหาร

## สมัญญาของพระแม่มารีย์
คริสตจักรโรมันคาทอลิกถวายสมัญญาแก่พระนางมารีย์มาโดยตลอด เพื่อแสดงถึงการให้เกียรติและเชื่อว่าพระนางจะช่วยเหลือผู้ศรัทธาโดยเป็นตัวแทนอ้อนวอนพระเป็นเจ้าให้ 

สมัญญาที่สำคัญในยุคแรก ๆ เช่น "พระมารดาพระเจ้า" เกิดขึ้นเมื่อมีการสังคายนาเอเฟซัสครั้งที่หนึ่ง นอกจากนี้ก็มี "พระแม่เจ้า" (our lady) พระราชินี (queen) และดาราสมุทร (star of the sea) ในบรรดาสามัญญาเหล่านี้ "ราชินี" ถือเป็นสมัญญาที่เก่าแก่ที่สุด ส่วนสมัญญา "พระแม่เจ้า" และ "ดาราสมุทร" นักบุญเจอโรมเป็นผู้คิดขึ้น 

สมัญญาที่สำคัญ ได้แก่

* พระมารดาพระเจ้า
* แม่พระปฏิสนธินิรมล
* ราชินีสวรรค์
* ราชินีทูตสวรรค์
* พระมารดาแห่งสันติภาพ
* แม่พระดาราสมุทร (Stella Maris)
* แม่พระระทมทุกข์

## อ้างอิง

*
หมวดหมู่:เทววิทยาคาทอลิก
หมวดหมู่:มารียวิทยา
แท่นจับชิ้นงาน

200px|thumb|แท่นยึดจับชิ้นงานแบบต่างๆ
**แท่นจับชิ้นงาน** เป็นเครื่องมือช่างที่ใช้กลไกของสกรู เพื่อใช้ยืดจับหรือหนีบชิ้นงานให้สะดวกต่อการเลื่อย, เจาะ, ขัด หรืออื่นๆ แท่นจับชิ้นงาน มักจะมีลักษณะที่มีขากรรไกรข้างนึงยึดตายอยู่กับที่ และมีขากรรไกรอีกข้างนึงที่สามารถหมุนเข้า-หมุนออกจากขากรรไกรด้านที่ยึดอยู่ด้วยสกรู
200px|thumb|แท่นยึดจับสำหรับงานไม้

หมวดหมู่:เครื่องมือ
เหล็กฉาก

thumb|200px|เหล็กฉาก

**เหล็กฉาก** หรือ **ไม้ฉาก** () เป็นอุปกรณ์ช่างประเภทมือจับชนิดหนึ่ง ใช้เป็นเครื่องมือวัดระยะ สำหรับวัดความตั้งฉากของมุม, ความยาว และความลาดเอียงของวัตถุ

## ความเที่ยงตรง
เหล็กฉาก ที่ดีไม่ควรมีค่าผิดพลาดเกิน 0.0002 นิ้ว/นิ้ว

## อ้างอิง

หมวดหมู่:เครื่องมือ
ซานา อานาร์ฆูโลวา

**ซานา มักซูว์ตอฟนา อานาร์ฆูโลวา** () สกุลเดิม **ฌาร์ลาฆาโซวา** (; เกิด: 21 กรกฎาคม พ.ศ. 2532) เป็นนักวอลเลย์บอลชาวคาซัคสถาน ปัจจุบันเธอสังกัดอยู่ในทีมอัลมาตี 

เธอมีงานอดิเรกส่วนตัวคือรักการอ่านหนังสือ, เล่นเทนนิส และบาสเกตบอล

## สังกัดสโมสร
*  Gratsia Oural (2004-2007)
*  Irtych-Kazkhrom (2007-2008)
*  อัลมาตี (2008-)

## อ้างอิง

## แหล่งข้อมูลอื่น
* Сана — значит разумная   

หมวดหมู่:นักวอลเลย์บอลชาวคาซัคสถาน
หมวดหมู่:นักกีฬาเหรียญทองแดงเอเชียนเกมส์
กองทัพญี่ปุ่น

**กองทัพญี่ปุ่น** สามารถเป็นได้ทั้ง
* กองทัพมหาจักรวรรดิญี่ปุ่น, 1868-1947
* กองกำลังป้องกันตนเองญี่ปุ่น, 1954-ปัจจุบัน
สว่านข้อเสือ

**สว่านข้อเสือ** () เป็นเครื่องมือช่างประเภทมือจับใช้สำหรับเจาะวัตถุ มักใช้เจาะงานไม้ ใช้งานด้วยวิธีการกดส่วนบนของสว่านและหมุนสว่านตรงข้อหมุนรูปตัวยู

หมวดหมู่:เครื่องมือ
ทูไนท์อิสเดอะไนท์ (เพลง)

**ทูไนท์อิสเดอะไนท์** (อังกฤษ:Tonight Is the Night) เป็นเพลงซิงเกิ้ลร้องโดย Outasight วางจำหน่ายเมื่อวันที่ 23 กันยายน พ.ศ. 2554 โดยค่ายเพลงวอร์เนอร์บราเธอร์รีคอร์ดส เป็นเพลงแนวแดนซ์ป็อป, นิวเวฟ และอัลเทอร์เนทีฟฮิปฮอปของอเมริกา ซึ่งภายหลัง ดับเบิลยูดับเบิลยูอี นำเอาเพลงนี้ไปใช้เป็นเพลงเปิดรายการมวยปล้ำอาชีพของรอว์ ตอนที่ 1,000

## รายการเพลง

## อันดับ

## อ้างอิง

หมวดหมู่:ซิงเกิลในปี พ.ศ. 2554
หมวดหมู่:ซิงเกิลเปิดตัว
วันมอร์แชนซ์ (เพลงไมเคิล แจ็กสัน)

**"วันมอร์แชนซ์"** () เป็นเพลงของนักร้องชาวอเมริกัน ไมเคิล แจ็กสัน เขียนโดยอาร์. เคลลี่ และเป็นโปรดิวเซอร์ร่วมกับไมเคิล แจ็กสัน สำหรับรวมอัลบั้มสะสมของไมเคิล แจ็กสัน นัมเบอร์วันส์ โดยไดวางจำหน่ายในวันที่ 23 ตุลาคม ค.ศ. 2003 

## รายการเพลง

;US 12" Vinyl
*A1 "One More Chance (Metro Remix)" - 3:50
*A2 "One More Chance (Paul Oakenfold Urban Mix)" - 3:37
*B1 "One More Chance (Paul Oakenfold Mix)" - 3:50
*B2 "One More Chance (Ron G Club Remix)" - 4:00
*B3 "One More Chance (Album Version)" - 3:50

;US CD Maxi Single
*1 "One More Chance (Album Version)" - 3:50
*2 "One More Chance (Paul Oakenfold Mix)" - 3:50
*3 "One More Chance (Metro Remix)" - 3:50
*4 "One More Chance (Ron G Club Remix)" - 4:00
*5 "One More Chance (Paul Oakenfold Urban Mix)" - 3:37

;US 12" Promo Vinyl
*A1 "One More Chance (Album Version)" - 3:50
*A2 "One More Chance (R. Kelly Remix)" - 3:50
*A3 "One More Chance (Ron G Club Remix)" - 4:00
*B1 "One More Chance (Paul Oakenfold Urban Mix)" - 3:37
*B2 "One More Chance (Paul Oakenfold Mix)" - 3:50
*B3 "One More Chance (Night & Day R&B Mix)" - 3:36

;Canada CD Single
*1 "One More Chance (Album Version)" - 3:50
*2 "One More Chance (Ron G. Rhytmic Mix)" - 3:50
*3 "One More Chance (Paul Oakenfold Pop Mix)" - 3:45

;European CD Maxi Single
*1 "One More Chance (Album Version)" -3:50
*2 "One More Chance (Paul Oakenfold Mix)" -3:50
*3 "One More Chance (Metro Remix)" - 3:50
*4 "One More Chance (Ron G Club Remix)" - 4:00

;European Promo CD Single
*1 "One More Chance" - 3:50

;UK CD Single (CD1)
*1 "One More Chance (Album Version)" - 3:50
*2 "One More Chance (Paul Oakenfold Urban Mix)	" - 3:37

;UK CD Single (CD2)
*1 "One More Chance (Album Version)" - 3:50
*2 "One More Chance (Paul Oakenfold Mix)" - 3:50
*3 "One More Chance (Metro Remix)" - 3:50
*4 "One More Chance (Ron G Club Remix)" - 4:00

;UK 12" Promo Vinyl
*A1 "One More Chance (Paul Oakenfold Urban Mix)" - 3:37
*B1 "One More Chance (Ron G Club Remix)" - 4:00
*B2 "One More Chance (Album Version)" - 3:50

;UK 12" Vinyl
*A1 "One More Chance (Metro Remix)" - 3:50
*A2 "One More Chance (Paul Oakenfold Urban Mix)" - 3:37
*B1 "One More Chance (Paul Oakenfold Mix)" - 3:50
*B2 "One More Chance (Ron G Club Remix)" - 4:00
*B3 "One More Chance (Album Version)" - 3:50

;UK Limited Edition 12" Vinyl Picture Disc
*A "One More Chance (Album Version)" - 3:50
*B "Billie Jean (Album Version)" - 4:54

;Germany CD Mini
*1 "One More Chance (Album Version)" - 3:50
*2 "Ben (2003 Live Edit)" - 2:45

## อันดับ

## อ้างอิง

หมวดหมู่:ซิงเกิลในปี พ.ศ. 2546
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยอาร์. เคลลี
หมวดหมู่:เพลงบันทึกเสียงที่ผลิตโดยไมเคิล แจ็กสัน
ดนตรีกัมพูชา

ศิลปะการดนตรีของกัมพูชาได้รับอิทธิพลจากวัฒนธรรมพราหมณ์-ฮินดู มีนาฏกรรมทางศาสนาและเรื่องเล่าศักดิ์สิทธิ์ การแสดงบางชนิดใช้วงพิณพาทย์ (pinpeat) ที่ประกอบด้วย ฉิ่ง ระนาด ปี กระจับปี่ ฆ้อง ซอ และกลองหลายชนิด การเคลื่อนไหวแต่ละท่าจะเป็นแนวคิดแทนสิ่งต่างๆ การฟื้นฟูนาฏศิลป์เกิดขึ้นมากในราว พ.ศ. 2493 โดยพระนางสีสุวัตถิ์ กุสุมนารีรัตน์
## ดนตรีที่เป็นที่นิยม
ดนตรีสมัยใหม่ในกัมพูชามีสองแบบคือ รำวง และรัมบัจ รำวงเป็นดนตรีช้าๆ ส่วนรัมบัจมีลักษณะคล้ายดนตรีพื้นบ้านของไทยในแถบอีสานใต้ ในจังหวัดเสียมราฐจะนิยมดนตรีที่เรียกกันตรึม ที่เป็นดนตรีพื้นบ้านของชาวเขมรสุรินทร์ และเป็นที่นิยมตามแนวชายแดนไทยและกัมพูชา
## นักร้องที่เป็นที่นิยม
นักร้องชาวกัมพูชาที่เป็นที่นิยม ได้แก่ สิน ศรีสมุทร, รส เสรีโสธา (รส สิริสุทธา), แพน โรน นักร้องในปัจจุบันได้แก่ นอย วันเน็ต เมง แกว ปิเชนดา (น้อย วันเนตร และ เมง แก้ว พิจันทา) และลัวร์ สาริท นอกจากนั้นก็มี เชต โสวัณ ปัญญา และเปรียบ โสวัท (เชต สุวรรณปัญญา และปราบ สุวัติ)

## อ้างอิง
*Clewley, John. "Heavenly Dancers". 2000. In Broughton, Simon and Ellingham, Mark  with McConnachie, James and Duane, Orla (Ed.), *World Music, Vol. 2: Latin & North America, Caribbean, India, Asia and Pacific*, pp 20-23. Rough Guides Ltd, Penguin Books. ISBN 1-85828-636-0

## แหล่งข้อมูลอื่น
* Audio clips: Traditional music of Cambodia. Musée d'Ethnographie de Genève. Accessed November 25, 2010.
*Cambodian court music & court dance (Sam-Ang Sam)
* The traditional music and instruments of Cambodia
*Cambodia Cultural Profile (Ministry of Culture and Fine Arts/Visiting Arts) 
*Conduct a Cambodian Ensemble 
*Khmer Traditional Music 
*Khmer Music and Biographies 

หมวดหมู่:วัฒนธรรมเขมร
หมวดหมู่:ดนตรีแบ่งตามประเทศ
รีม คีน

**รีม คีน** (; ) เป็นนักเขียนชาวกัมพูชาที่มีบทบาทสำคัญในแวดวงวรรณกรรมสมัยใหม่ในกัมพูชา เกิดเมื่อ 8 พฤศจิกายน พ.ศ. 2454 ที่จังหวัดกำปงสปือ ในวัยเด็กเริ่มเรียนที่วัดสวายฎงคุม ต่อมาจึงเข้าเรียนในโรงเรียนรัฐที่ฝรั่งเศสตั้งขึ้น จนจบการศึกษาจากอนุวิทยาลัยศรีสวัสดิ์ และทำงานเป็นครูในระดับประถมศึกษาที่พระตะบองและพนมเปญ ผลงานที่สำคัญของท่านคือนิยายเรื่องสูผาตหรือโสพาต (Sophat: សូផាត) ซึ่งเป็นนวนิยายเรื่องแรกของกัมพูชาที่ได้ตีพิมพ์เมื่อ พ.ศ. 2481 และได้กลายเป็นภาพยนตร์เมื่อ พ.ศ. 2507 นอกจากนั้น ยังเขียนเรื่องสั้นลงนิตยสารราตรีวันเสาร์ (រាត្រីថ្ងៃសៅរ៍)  และยังมีบทละครและคำกาพย์อีกหลายเรื่อง เมื่อมีการจัดตั้งสมาคมนักเขียนเขมร คีนได้เป็นประธานคนแรกระหว่าง พ.ศ. 2498 – 2500 เสียชีวิตเมื่อ พ.ศ. 2502 รวมอายุได้ 48 ปี

## อ้างอิง

* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551

หมวดหมู่:นักเขียนชาวกัมพูชา
หมวดหมู่:บุคคลจากจังหวัดกำปงสปือ
ซังคท์เพิลเทิน

thumb|ซังคท์เพิลเทิน

**ซังคท์เพิลเทิน** () เป็นเมืองหลวงและเมืองใหญ่สุดของรัฐนีเดอร์เอิสเตอร์ไรช์ ทางตะวันออกเฉียงเหนือของประเทศออสเตรีย มีประชากร 52,048 คน (ข้อมูลเมื่อวันที่ 1 มกราคม ค.ศ. 2012) ตั้งขึ้นเป็นเมืองอย่างเป็นทางการเมื่อปี ค.ศ. 1159

หมวดหมู่:เมืองในประเทศออสเตรีย
จะลาลาบาด

**จะลาลาบาด** (ปาทาน/, ) เป็นเมืองที่ใหญ่เป็นอันดับ 5 ในประเทศอัฟกานิสถาน โดยมีประชากรประมาณ 356,274 คน และทำหน้าที่เป็นเมืองหลักในจังหวัดนันการ์ฮาร์ ห่างจากคาบูลประมาณ  จะลาลาบาดตั้งอยู่ระหว่างแม่น้ำคาบูลและแม่น้ำคูนาร์ในที่ราบสูงทางใต้ของเทือกเขาฮินดูกูช ทางตะวันตกมีทางหลวงเชื่อมไปที่คาบูลและทางตะวันออกผ่านทางผ่านไคเบอร์ไปยังเมืองเปศวาร์ของประเทศปากีสถาน

จะลาลาบาดเป็นศูนย์กลางด้านกิจกรรมทางสังคมและการค้า เพราะตัวเมืองอยู่ในชายแดนTorkhamที่อยู่ห่างไป  โดยมีอุตสาหกรรมทำกระดาษ สินค้าเกษตร เช่น ส้ม ข้าว และอ้อย ซึ่งมีปัจจัยจากภูมิอากาศแบบอบอุ่น เมืองนี้เป็นที่ตั้งของมหาวิทยาลัยนันการ์ฮาร์ สถาบันการศึกษาที่มีขนาดใหญ่อันดับ 2 ของประเทศ กษัตริย์อัฟกันหลายพระองค์ทรงโปรดปรานเมืองนี้มาหลายศตวรรษ ในรัชสมัยตีมูร์ ชาฮ์แห่งจักรวรรดิดูร์รานี จะลาลาบาดทำหน้าที่เป็นเมืองหลวงฤดูหนาวของประเทศอัฟกานิสถาน

## ภูมิอากาศ
[thumb|ภาพเมืองมองจาก[แม่น้ำคาบูลฝั่งเหนือ]]
จะลาลาบาดมีสภาพภูมิอากาศแบบทะเลทรายเขตร้อน (BWh) และเป็นหนึ่งในเมืองที่ร้อนที่สุดในประเทศอัฟกานิสถาน โดยได้รับหยาดน้ำฝน 6 - 8 นิ้วต่อปี (152 - 203 มิลลิเมตรต่อปี) ซึ่งพบได้เฉพาะช่วงฤดูหนาวถึงฤดูใบไม้ผลิ และในช่วงฤดูร้อนอุณหภูมิสามารถเพิ่มขึ้นสูงสุดที่ 49 °C

เนื่องจากอุณหภูมิที่อบอุ่นในอัฟกานิสถานช่วงฤดูหนาว ทำให้จะลาลาบาด (ร่วมกับเปศวาร์) มักเป็น "เมืองหลวงฤดูหนาว" ของผู้นำอัฟกันมาหลายศตวรรษ โดยคนรวยจะย้ายไปที่บ้านพักตากอากาศในจะลาลาบาดเพื่อหลีกเลี่ยงอากาศหนาวที่คาบูล

## อ้างอิง

## ข้อมูล
* 

## อ่านเพิ่ม
### ตีพิมพ์ในคริสต์ศตวรรษที่ 19
* 

### ตีพิมพ์ในคริสต์ศตวรรษที่ 20
* 

### ตีพิมพ์ในคริสต์ศตวรรษที่ 21
* 

## แหล่งข้อมูลอื่น

* 
* The Silk Road Journey With Xuanzang By Sally Hovey Wriggins
* 

หมวดหมู่:เมืองในประเทศอัฟกานิสถาน
แม็ตต์ สตูตซ์แมน

**แม็ตต์ สตูตซ์แมน** (; 10 ธันวาคม ค.ศ. 1982 – ) เป็นนักกีฬาชาวอเมริกันผู้เข้าแข่งขันในกีฬายิงธนู โดยเป็นสมาชิกยิงธนูพาราลิมปิกทีมชาติสหรัฐ ปัจจุบันเขาเป็นเจ้าของสถิติโลกที่ยิงระยะไกลได้แม่นยำที่สุดในกีฬายิงธนู

สตูตซ์แมนเกิดในแคนซัสซิตี รัฐแคนซัส และปัจจุบันอาศัยอยู่ในรัฐไอโอวา เขาเกิดมาโดยที่ไม่มีแขน และได้เรียนรู้ในการทำทุกอย่างที่ทำได้โดยแขนของคน หากแต่เพียงใช้เท้าของเขาแทน เขาเริ่มหัดธนูครั้งแรกขณะอายุได้ 16 ปี และเขาสามารถทำคะแนนสูงสุดจากนักกีฬา 30 คนในการคัดเลือกนักกีฬาของทีมชาติสหรัฐ ซึ่งเขาได้เข้าแข่งขันพาราลิมปิกฤดูร้อน 2012 ณ กรุงลอนดอนในเวลาต่อมา

ด้านชีวิตส่วนตัว แม็ตต์ สตูตซ์แมน อาศัยอยู่กับภรรยาและลูกชายอีกสองคนที่แคนซัสซิตี สหรัฐ

## อ้างอิง

หมวดหมู่:นักยิงธนูชาวอเมริกัน
หมวดหมู่:นักยิงธนูพาราลิมปิก
หมวดหมู่:นักยิงธนูในพาราลิมปิกฤดูร้อน 2012
หมวดหมู่:นักกีฬาเหรียญเงินพาราลิมปิก
เกาะเซนต์มาร์ติน

**เซนต์มาร์ติน** (), **แซ็ง-มาร์แต็ง** () หรือ **ซินต์มาร์เติน** () เป็นเกาะทางตะวันออกเฉียงเหนือของทะเลแคริบเบียน ห่างจากเปอร์โตริโกทางทิศตะวันออกราว 300 กม. เกาะซึ่งมีพื้นที่ 87 ตร.กม. ถูกแบ่งออกเป็นดินแดนของฝรั่งเศสและเนเธอร์แลนด์ สัดส่วน 60/40 ตามลำดับ (ฝรั่งเศส 53 ตร.กม. ส่วน เนเธอร์แลนด์ 34 ตร.กม.) อย่างไรก็ตามดินแดนของเนเธอร์แลนด์มีประชากรมากกว่า จากข้อมูลเมื่อวันที่ 1 มกราคม ค.ศ. 2017 ทั้งเกาะมีประชากร 75,869 คน ส่วนของเนเธอร์แลนด์มีประชากร 40,535 คน ส่วนของฝรั่งเศสมีประชากร 35,334 คน

## อ้างอิง


หมวดหมู่:เลสเซอร์แอนทิลลีส
ซ
ซ
รัฐเอนเตรริโอส

**เอนเตรริโอส** (, ความหมายตรงตัวว่า "ระหว่างแม่น้ำ") เป็นรัฐทางตะวันออกเฉียงเหนือของประเทศอาร์เจนตินา มีชายแดนติดกับรัฐบัวโนสไอเรส (ใต้), รัฐกอร์ริเอนเตส (เหนือ) และรัฐซานตาเฟ (ตะวันตก) และติดกับประเทศอุรุกวัยทางทิศตะวันออก มีเมืองหลวงคือเมืองปารานา (มีประชากร 250,000 คน) ตั้งอยู่ริมแม่น้ำปารานา ตรงข้ามกับเมืองซานตาเฟ

## อ้างอิง

เอนเตรริโอส
เทศบาลตำบลดอนตรอ

**เทศบาลตำบลดอนตรอ**    ตำบลดอนตรอ เป็นตำบลหนึ่งในจำนวน  4  ตำบล  ของอำเภอเฉลิมพระเกียรติ  จังหวัดนครศรีธรรมราช  ห่างจากที่ว่าการอำเภอเฉลิมพระเกียรติ  ระยะทางประมาณ  1.5  กิโลเมตร ตำบลดอนตรอ มีอาณาเขตพื้นที่  ประมาณ  20.64  ตารางกิโลเมตร  หรือประมาณ  11,450  ไร่

## ประวัติ
เทศบาลตำบลดอนตรอ ยกฐานะเมื่อ วันที่ ๗ กันยายน  ๒๕๕๕ โดยตำบลดอนตรอตามความเป็นมา หมายถึง การเล่นกีฬาตะกร้อ เป็นหลักสำคัญในการเรียกชื่อตำบลดอนตรอ เนื่องจากในสมัยก่อนพื้นที่ของตำบลดอนตรอ มีลักษณะเป็นเนินทรายบริเวณกว้าง จึงส่งผลให้ราษฎรชอบเล่นกีฬา โดยเฉพาะกีฬาตะกร้อ และต่อๆ มาจากคำว่า "ตำบลดอนตะกร้อ" ก็เหลือเพียงคำสั้นๆ เรียกว่า "ตำบลดอนตรอ"ในปัจจุบัน

## สภาพทั่วไป
ลักษณะสภาพภูมิประเทศ เป็นที่ราบลุ่ม เป็นดินเหนียว และดินทราย ทำให้ประชากรในตำบลดอนตรอส่วนใหญ่ประกอบอาชีพเกษตรกรรม ทำนาข้าว ไร่นาสวนผสม และบางส่วนออกไปรับจ้างนอกพื้นที่

## อาณาเขตติดต่อ
เทศบาลตำบลดอนตรอ ตั้งอยู่ทางทิศใต้ของตัวเมืองนครศรีธรรมราช
* **ทิศเหนือ** ตำบลท่าเรือ  อำเภอเมืองนครศรีธรรมราช   ตำบลชะเมา  อำเภอปากพนัง จังหวัดนครศรีธรรมราช 
* **ทิศใต้**   ตำบลเชียรเขา อำเภอเฉลิมพระเกียรติ   เขตตำบลชะมา อำเภอปากพนัง  จังหวัดนครศรีธรรมราช
* **ทิศตะวันออก** ตำบลเชียรเขา  อำเภอเฉลิมพระเกียรติ  จังหวัดนครศรีธรรมราช
* **ทิศตะวันตก** ตำบลสวนหลวง  ตำบลทางพูน  อำเภอเฉลิมพระเกียรติ  จังหวัดนครศรีธรรมราช

## ชุมชน
เทศบาลตำบลดอนตรอประกอบด้วยชุมชน 5 ชุมชน
* ชุมชนบ้านหัวสะพานชะเมา	
* 	ชุมชนบ้านใต้หล้า	
* ชุมชนบ้านดอนตรอ
* ชุมชนบ้านทุ่งคา
* ชุมชนบ้านยางยวน

## สาธารณสุข
* สถานีอนามัยตำบลดอนตรอ

## สถานศึกษา
* โรงเรียนวัดดอนตรอ
* ศูนย์พัฒนาเด็กเล็กบ้านยางยวน

## วัด
จำนวนวัดในเขตเทศบาลตำบลดอนตรอ มีทั้งหมด 3 วัด คือ 
* วัดจันทร์
* วัดดอนตรอ 
* สำนักสงฆ์ใต้หล้า

ดอนตรอ
ดอนตรอ
หมวดหมู่:อำเภอเฉลิมพระเกียรติ (จังหวัดนครศรีธรรมราช)
เทศกาลแห่ลึงค์

**เทศกาลแห่ลึงค์** () เป็นศาสนพิธีในศาสนาชินโต จัดขึ้นทุก ๆ วันอาทิตย์แรกของเดือนเมษายน ณ อารามคานายามะ (Kanayama) นครคาวาซากิ จังหวัดคานางาวะ ประเทศญี่ปุ่น

ในเทศกาลนี้ ผู้คนจะแห่ปลัดขิก โดยตั้งปลัดขิกไว้บนเสลี่ยงแห่ไปเป็นขบวนใหญ่โตอึกทึก ทั้งนี้ เพราะอารามคานายามะนั้นขึ้นชื่อว่าเป็นแหล่งกราบไหว้ของเหล่าโสเภณีให้คุ้มครองป้องกันตนจากโรคส่งผ่านทางเพศสัมพันธ์ อนึ่ง ยังเชื่อกันว่า อารามคานายามะเป็นที่สถิตของเทพพิทักษ์ความรุ่งเรืองทางธุรกิจการค้าและการสืบพันธุ์สร้างครอบครัว โดยเฉพาะช่วยให้คลอดบุตรง่าย และบันดาลให้ชีวิตรักใคร่ของคู่ผัวตัวเมียสงบร่มเย็น ทั้งยังมีเรื่องร่ำลือกันว่า ปิศาจโยนิทันตะ หรือฟันของโยนี (vagina dentata) สิงอยู่ในช่องคลอดหญิงสาววัยรุ่นในตำบลนี้ เมื่อหญิงนั้นสมรส ปิศาจจะออกมากัดกินองคชาตชายผู้ผัวจนสิ้นพันธุ์ หญิงสาวจึงพากันร้องขอให้นายช่างช่วยเหลือ นายช่างก็ทำปลัดขิกโลหะให้ ครั้นปิศาจเห็นปลัดขิกก็สำคัญว่าเป็นองคชาต จึงโผล่ออกมาขบกัดโดยไม่ชักช้า ฟันทั้งนั้นก็หักหมดสิ้น ปลัดขิกจึงเป็นที่นิยมบูชา

มีความเชื่อกันว่า ผู้หญิงที่ผ่านพิธีสมรสแล้วภายในเวลาไม่เกิน 12 เดือน หากได้สวมใส่ชุดเจ้าสาวขึ้นไปขี่คร่อมปลัดขิกขนาดใหญ่ที่ใช้แห่ในเทศกาล จะทำให้ชีวิตสมรสมีความสุข

ปัจจุบัน เทศกาลแห่ลึงค์จัดขึ้นเพื่อประโยชน์ทางการท่องเที่ยวและเรี่ยไรเงินสมทบการวิจัยไวรัสภูมิคุ้มกันเสื่อมในคนมากกว่าเพื่อวัตถุประสงค์ทางศาสนา

## อ้างอิง

## แหล่งข้อมูลอื่น
* เว็บเทศกาล  
* วันหนึ่งในคาวาซากิ 
* รายงานเทศกาล 
* รายงานเทศกาล  
* ประวัติเทศกาล 

หมวดหมู่:องคชาต
หมวดหมู่:ศาสนาชินโต
หมวดหมู่:เทศกาลญี่ปุ่น
หมวดหมู่:เทศกาลทางเพศ

หมวดหมู่:คาวาซากิ
เจนจิรา เกิดประสพ

**มิกซ์ สตีนแบร์ย** () สกุลเดิม **แฮ็กซ์โฮล์ม** (; เกิด 10 กุมภาพันธ์ พ.ศ. 2524) หรือชื่อภาษาไทยว่า **เจนจิรา เกิดประสพ**  เป็นลูกครึ่งไทย-สวีเดน ผู้ได้รับมงกุฎมิสไทยแลนด์เวิลด์ ณ วันที่ 25 ตุลาคม พ.ศ. 2546 ที่กรุงเทพมหานคร โดยมีผู้ชมผ่านทางโทรทัศน์ร่วม 20 ล้านคนและเป็นตัวแทนสาวไทยไปประกวดมิสเวิลด์ 2003 ที่ประเทศจีน นอกจากนี้ เธอยังเป็นนักยิงธนูที่มีฝีมือยอดเยี่ยม โดยเป็นตัวแทนทีมชาติสวีเดนและทีมชาติไทยหลายครั้ง และถือได้ว่าเป็นนักกีฬาทีมชาติไทยคนแรกที่ได้รับตำแหน่งนางงาม ตลอดจนเป็นผู้เข้าประกวดรายการมิสไทยแลนด์ยูนิเวิร์ส 2546

## ประวัติ
เจนจิรา เกิดประสพ เกิดที่กรุงเทพมหานคร ประเทศไทย และเติบโตที่ประเทศสวีเดน เธอเริ่มยิงธนูตั้งแต่เมื่อครั้งยังเด็ก ซึ่งเธอชนะการแข่งยิงธนูในหลายรายการ และเคยแข่งซีเกมส์ 1997, เอเชียนเกมส์ 1998 รวมถึงเอเชียนเกมส์ 2006 ที่ประเทศกาตาร์ หลังจากนั้น เธอได้เดินทางกลับประเทศสวีเดน เพื่อดูแลพ่อที่ป่วย ภายหลังจากที่เจนจิรา เกิดประสพ เข้ารับตำแหน่งมิสไทยแลนด์เวิลด์แล้ว เธอก็มีความประสงค์ที่จะเข้าร่วมการคัดเลือกนักกีฬาร่วมการแข่งขันซีเกมส์ 2009 ที่ประเทศลาว แต่เนื่องด้วยเธอได้ติดภารกิจที่ประเทศสวีเดน เธอจึงขอเลื่อนไป โดยทางสมาคมกีฬายิงธนูแห่งประเทศไทยได้ให้โอกาสแก่เธอเดินทางมาคัดตัวก่อนถึงช่วงสิ้นเดือนกันยายน เพื่อให้โค้ชปรับองศาการยิงให้ ครั้นเมื่อถึงสิ้นเดือนตุลาคม เธอก็ยังไม่สามารถมาได้ ทางสมาคมฯจึงจำเป็นต้องตัดชื่อเธอออกจากทีมชุดซีเกมส์ ในภายหลัง เธอหันไปเล่นให้แก่ทีมชาติสวีเดน และวางแผนลงแข่งโอลิมปิกฤดูร้อน 2016 ที่ริโอเดอจาเนโร ประเทศบราซิล ในขณะเดียวกัน เธอได้ทำหน้าที่เป็นผู้ฝึกสอนการยิงธนูให้แก่เยาวชนไทย

ด้านชีวิตส่วนตัว เจนจิรา เกิดประสพ แต่งงานกับเปตรู ราคู ซึ่งเป็นนักฟุตบอลทีมชาติมอลโดวาใน พ.ศ. 2551 โดยการแต่งงานของเธอได้รับการเปิดเผยจากฝ่ายชายผ่านหนังสือพิมพ์เดอะซัน ซึ่งเป็นสื่อที่มีชื่อเสียงของประเทศอังกฤษ และได้รับความสนใจในระดับนานาชาติ

## อ้างอิง

## แหล่งข้อมูลอื่น
* มิกซ์ เจนจิรา เกิดประสพ อดีตมิสไทยแลนด์เวิลด์ แต่งงานกับนักบอลมอลโดวา
* 

หมวดหมู่:มิสไทยแลนด์เวิลด์
หมวดหมู่:ผู้ชนะการประกวดนางงาม
หมวดหมู่:นางแบบไทย
หมวดหมู่:นักกีฬาชาวไทย
หมวดหมู่:นักยิงธนูหญิงชาวไทย
หมวดหมู่:ผู้ฝึกสอนยิงธนู
หมวดหมู่:ชาวไทยเชื้อสายสวีเดน
หมวดหมู่:ภรรยาและแฟนนักฟุตบอล
หมวดหมู่:บุคคลจากกรุงเทพมหานคร
หมวดหมู่:นางงามไทย
เทศบาลตำบลทุ่งใส

**ทุ่งใส** เป็นเทศบาลตำบลในอำเภอสิชล จังหวัดนครศรีธรรมราช มีพื้นที่ 46,250 ไร่ หรือ 74 ตารางกิโลเมตร ตามลักษณะภูมิศาสตร์จัดอยู่บริเวณภาคใต้ฝั่งตะวันออกของประเทศไทย ห่างจากกรุงเทพมหานครไปทางทิศใต้ประมาณ 700 กิโลเมตร เป็นท้องถิ่นที่ประชากรส่วนใหญ่ประกอบอาชีพเกษตรกรรมและทำการประมง ประมาณร้อยละ 80 และการค้าขาย รับจ้าง ทั้งนี้เนื่องจากตำบลทุ่งใสมีพื้นที่เหมาะสำหรับทำการเกษตรและติดชายฝั่งทะเล

## ประวัติ
เป็นตำบลที่แยกตัวออกจากตำบลสิชล เมื่อวันที่ 7 กันยายน 2538 ตามประกาศกระทรวงมหาดไทยลงวันที่ 31 สิงหาคม 2538 เป็นตำบลหนึ่งในอำเภอสิชล จังหวัดนครศรีธรรมราช ตั้งอยู่ในพื้นที่ตอนบนของอำเภอสิชลอยู่ติดกับเทศบาลตำบลสิชลและองค์การบริหารส่วนตำบลสิชล และอยู่ห่างจากเทศบาลนครนครศรีธรรมราช 75 กิโลเมตร

## ภูมิศาสตร์
เป็นที่ราบสลับลูกคลื่น และภูเขา พื้นที่ส่วนใหญ่จะเป็นพื้นที่ทางการเกษตรและที่อยู่อาศัย มีถนนสาย 401 ตัดผ่าน ซึ่งเป็นถนนสายหลักที่ใช้คมนาคมจากกรุงเทพมหานครสู่จังหวัดนครศรีธรรมราช ด้านทิศตะวันออกพื้นที่ทั้งหมดติดทะเลอ่าวไทย มีชายหาดที่สวยงามทอดยาวตลอดแนว เป็นสถานที่ท่องเที่ยวที่มีชื่อเสียงของจังหวัดนครศรีธรรมราช

## อาณาเขต
เทศบาลตำบลทุ่งใส ตั้งอยู่ทางทิศเหนือขอตัวเมืองนครศรีธรรมราช
* **ทิศเหนือ** ติดต่อ ติดต่อเขตตำบลควนทอง และเทศบาลตำบลอ่าวขนอม อำเภอขนอม จังหวัดนครศรีธรรมราช
* **ทิศใต้** ติดต่อ ตำบลสิชล อำเภอสิชล จังหวัดนครศรีธรรมราช
* **ทิศตะวันออก** ติดต่อ อ่าวไทย
* **ทิศตะวันตก** ติดต่อ ตำบลสี่ขีด อำเภอสิชล จังหวัดนครศรีธรรมราช

## ชุมชน
เทศบาลตำบลทุ่งใสประกอบด้วยชุมชน 8 ชุมชน
* บ้านฝ่ายท่า
* บ้านคลองตีนเป็ด
* บ้านห้วยทรายทอง
* บ้านเขาตาสัก
* บ้านห้วยศรีชัย
* บ้านห้วยหินลับ
* บ้านตลาดเสาร์
* บ้านทุ่งใส

## สถานศึกษา
* โรงเรียนวัดสุชน 
* โรงเรียนบ้านสุวรรณเขต 
* โรงเรียนบ้านห้วยทรายทอง 
* โรงเรียนบ้านเขาตาสัก 
* โรงเรียนบ้านคลองตีนเป็ด
* โรงเรียนบ้านเขาฝ้าย 
* โรงเรียนสิชลประชาสรรค์ 
* ศูนย์พัฒนาเด็กเล็กเทศบาลตำบลทุ่งใส
* ศูนย์พัฒนาเด็กเล็กบ้านเขาฝ้าย
* ศูนย์พัฒนาเด็กเล็กบ้านฝ่ายท่า

## สาธารณสุข
* โรงพยาบาลส่งเสริมสุขภาพตำบลบ้านเขาฝ้าย

## วัด
* วัดดอนศาลา 
* วัดเขาตาสัก 
* วัดกลางนิคมพัฒนาราม 
* วัดสุชน 
* ที่พักสงฆ์ควนนิยม 
* ที่พักสงฆ์เขาฑูคาน 
* ที่พักสงฆ์เขาฝ้าย

## มัสยิด
* มัสยิดดารุลอีบาดะห์ 

## สถานที่ท่องเที่ยวสำคัญ
* อ่าวท้องยาง 
* เขาพลายดำ 
* หาดทุ่งใส 
* ถ้ำเขาหลัก 
* น้ำตกหนานไผ่ 
* น้ำตกหนานเตย 
* น้ำตกห้วยหินลับ 

## อ้างอิง

ทุ่งใส
ทุ่งใส
ตำบลนาสาร (อำเภอพระพรหม)

**นาสาร** เป็นตำบลในอำเภอพระพรหม จังหวัดนครศรีธรรมราช อยู่ห่างจากที่ว่าการอำเภอพระพรหมประมาณ 4 กิโลเมตร ห่างจากเมืองนครศรีธรรมราช 15 กิโลเมตร องค์กรปกครองส่วนท้องถิ่นในพื้นที่ คือ เทศบาลตำบลนาสาร ครอบคลุมพื้นที่ตำบลนาสารทั้งตำบล

## ประวัติ
คำว่า "นาสาร" มาจากลักษณะภูมิประเทศของตำบล ซึ่งพื้นที่ส่วนใหญ่เป็นพื้นที่ราบลุ่มและมีความอุดมสมบูรณ์ เหมาะที่จะประกอบอาชีพเกษตรกรรม ทำนา ปลูกข้าว และในสมัยก่อนได้มีการปกครองท้องที่โดยชื่อตำแหน่งกำนันจะเรียกว่า "ขุน" ตำแหน่งผู้ใหญ่บ้านจะเรียกว่า "หมื่น" ทำให้เรียกกำนันในตำบลนี้ว่า "ขุนนาสาร" และได้ใช้ชื่อว่า "ตำบลนาสาร" ตั้งแต่นั้นเป็นต้นมา

## ภูมิศาสตร์
ตำบลนาสารตั้งอยู่ทางทิศตะวันตกของตัวเมืองนครศรีธรรมราช
* **ทิศเหนือ** ติดต่อกับตำบลไชยมนตรี และตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช
* **ทิศตะวันออก** ติดต่อกับเทศบาลนครนครศรีธรรมราช อำเภอเมืองนครศรีธรรมราช จังหวัดนครศรีธรรมราช 
* **ทิศใต้** ติดต่อกับตำบลนาพรุ อำเภอพระพรหม จังหวัดนครศรีธรรมราช 
* **ทิศตะวันตก** ติดต่อกับตำบลกำแพงเซา อำเภอเมืองนครศรีธรรมราช จังหวัดนครศรีธรรมราช, ตำบลขุนทะเล อำเภอลานสกา จังหวัดนครศรีธรรมราช

### ภูมิประเทศ
สภาพทั่วไปของตำบลนาสาร พื้นที่เป็นที่ราบลุ่ม เมื่อถึงฤดูฝนจะมีน้ำท่วมขังพื้นที่ สามารถปลูกพืชได้เพียงบางส่วน

### ภูมิอากาศ
ตั้งอยู่ในเขตพื้นที่ตอนกลางของภาคใต้ จึงมีภูมิอากาศแบบมรสุมเขตร้อน แต่อากาศโดยทั่วไปไม่ร้อนจัด เนื่องจากมีอิทธิพลของมรสุมพัดผ่านจากทะเลทั้งสองฝั่ง จึงมีฤดูเพียง 2 ฤดู คือ ฤดูร้อน และฤดูฝน

## หมู่บ้าน
ตำบลนาสารแบ่งเขตการปกครองออกเป็น 7 หมู่บ้าน ได้แก่

* หมู่ที่ 1 บ้านหนองลุง
* หมู่ที่ 2 บ้านมะม่วงตลอด
* หมู่ที่ 3 บ้านพระเพรง
* หมู่ที่ 4 บ้านมะม่วงขาว
* หมู่ที่ 5 บ้านหนองจระเข้
* หมู่ที่ 6 บ้านห้วยพระ
* หมู่ที่ 7 บ้านทุ่งปรัง

## เศรษฐกิจ
อาชีพหลักของประชาชน เช่น ทำสวน ทำไร่ ปลูกมันเทศ ทำขนมแห้ง ทำสวนผลไม้ เลี้ยงโค ทำนา เป็นต้น

## สถานศึกษา
*
* วิทยาลัยการอาชีพนครศรีธรรมราช 
* โรงเรียนวัดหนองแตน
* โรงเรียนวัดมะม่วงขาว
* โรงเรียนวัดมะม่วงตลอด
* โรงเรียนวัดกัด
* โรงเรียนวัดคันนาราม
* โรงเรียนวัดพระเพรง
* ศูนย์วิทยพัฒนา มหาวิทยาลัยสุโขทัยธรรมาธิราช นครศรีธรรมราช

## วัด
จำนวนวัดในตำบลนาสาร มีทั้งหมด 7 วัด คือ 
* 1. วัดมะม่วงตลอด
* 2. วัดกัด
* 3. วัดหนองแตน
* 4. วัดมะม่วงขาว
* 5. วัดคันนาราม
* 6. วัดพระเพรง
* 7. วัดทุลัง

## สถานพยาบาล
* โรงพยาบาลส่งเสริมสุขภาพตำบลบ้านพระเพรง

## อ้างอิง

นาสาร
นาสาร
หมวดหมู่:อำเภอพระพรหม
เทศบาลตำบลหลักช้าง

**เทศบาลตำบลหลักช้าง** มีพื้นที่ประมาณ 47 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร

## ประวัติ
ตำบลหลักช้างเป็นตำบลหนึ่งในเขตการปกครองของอำเภอช้างกลาง จังหวัดนครศรีธรรมราช จัดตั้งตามประกาศจังหวัดนครศรีธรรมราช เมื่อปี พ.ศ. 2538 โดยมีรูปแบบการบริหารเป็นสภาตำบล และยกฐานะเป็นองค์กรปกครองส่วนท้องถิ่น (องค์การบริหารส่วนตำบล) ตามพระราชบัญญัติสภาตำบลและองค์การบริหารส่วนตำบล พ.ศ. 2537 ตามประกาศในราชกิจจานุเบกษา ฉบับทั่วไป เล่มที่ 113 ตอนที่ 9 ลงวันที่ 30 มกราคม 2539 โดยมีผลบังคับใช้ตั้งแต่วันที่ 30 มีนาคม 2539

## ภูมิศาสตร์
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
* **ทิศเหนือ** ติดต่อ เทศบาลตำบลจันดี อำเภอฉวาง จังหวัดนครศรีธรรมราช
* **ทิศใต้** ติดต่อ ตำบลช้างกลาง อำเภอช้างกลาง จังหวัดนครศรีธรรมราช
* **ทิศตะวันออก** ติดต่อ ตำบลแก้วแสน และตำบลทุ่งสง อำเภอนาบอน จังหวัด นครศรีธรรมราช
* **ทิศตะวันตก** ติดต่อ ตำบลแก้วแสน อำเภอนาบอน และจดตำบลช้างกลาง อำเภอช้างกลาง จังหวัดนครศรีธรรมราช

## วิสัยทัศน์
พัฒนาระบบสาธารณูปโภคให้ทั่วถึงและพอเพียง ชุมชนเข้มแข็ง ส่งเสริมการศึกษาและการกีฬา พัฒนาคุณภาพชีวิตด้วยการมีส่วนร่วมในทุกภาคส่วน

### ภูมิประเทศ
โดยทั่วไปมีลักษณะดินที่ราบลุ่ม มีแหล่งน้ำธรรมชาติหลายสายไหลผ่าน เหมาะสำหรับการประกอบอาชีพเกษตร ลักษณะดินโดยทั่วไปเป็นดินร่วน ดินเหนียวปนทรายเหมาะสำหรับการทำสวนยางพารา ทำนาข้าว

### ภูมิอากาศ
สภาพภูมิอากาศ มีลักษณะเป็นร้อนชื้น ฝนตกชุกตลอดปี แบ่งออกเป็น 2 ฤดู คือ ฤดูร้อน เริ่มตั้งแต่เดือนธันวาคม ถึงเดือนพฤษภาคม และ ฤดูฝน เริ่มตั้งแต่กลางเดือนพฤษภาคม ถึงกลางเดือนธันวาคม

## การแบ่งเขตการปกครอง
เทศบาลตำบลหลักช้างแบ่งเขตการปกครองประกอบด้วย 10 ชุมชน ได้แก่
* ชุมชนบ้านทุ่งปอน
* ชุมชนบ้านโคกทือ
* ชุมชนบ้านนาปราน
* ชุมชนบ้านหนองเตย
* ชุมชนบ้านหนองไหล
* ชุมชนบ้านหลักช้าง
* ชุมชนบ้านต้นซาง
* ชุมชนบ้านบนควน
* ชุมชนบ้านโคกสะท้อน
* ชุมชนบ้านควนพิศิษฐ์

## สถานศึกษา
* โรงเรียนบ้านนาปราน
* โรงเรียนวัดหลักช้าง
* โรงงเรียนวัดจันดี
* โรงเรียนหนองเตย
* โรงเรียนควนตม
* โรงเรียนพึ่งตนเอง
* ศูนย์พัฒนาเด็กเล็กองค์การบริหารส่วนตำบลหลักช้าง

## วัด
จำนวนวัดในเขตเทศบาลตำบลหลักช้าง มีทั้งหมด 4 วัด 1 ศูนย์ปฏิบัติธรรม คือ 
* วัดจันดี
* วัดหลักช้าง
* วัดธาตุน้อย
* สำนักสงฆ์บ้านควนตม 
* ศูนย์ปฏิบัติธรรมควนโด

## สถานพยาบาล
* โรงพยาบาลพ่อท่านคล้ายวาจาสิทธิ์
* โรงพยาบาลส่งเสริมสุขภาพประจำตำบลหลักช้าง

## สถานที่ท่องเที่ยว
* วัดธาตุน้อย
* สวนสาธารณะพรุไข่เต่า
* สถานีรถไฟหลักช้าง
* สถานีรถไฟพ่อท่านคล้ายวาจาสิทธิ์
## อ้างอิง

หลักช้าง
หลักช้าง
หมวดหมู่:อำเภอช้างกลาง
แบดพิกกีส์

**แบดพิกกีส์** () เป็นวิดีโอเกมที่เป็นภาคต่อของ แอ็งกรีเบิดส์ โดยบริษัท โรวิโอโมไบล์ เป็นผู้ผลิตขึ้น โดยจะถูกวางจำหน่ายในวันที่ 27 กันยายน พ.ศ. 2555 นี้ โดยเนื้อหาจะเกี่ยวกับการที่ หมูเขียวจะเป็นตัวเด่นแทนฝ่ายนก

## อ้างอิง

## แหล่งข้อมูลอื่น
* 

หมวดหมู่:แอ็งกรีเบิดส์
หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมในโทรศัพท์มือถือไอโฟน
หมวดหมู่:เกมสำหรับไอโอเอส
หมวดหมู่:วิดีโอเกมเล่นฟรี
หมวดหมู่:ตัวละครที่เป็นหมู
ลูกธนู

300px|thumb| ลูกธนูแบบทั่วไป''(ปีกสีแดง)''</br>และลูกธนูแบบสงครามยุคกลาง''(ปีกสีขาว)''
**ลูกธนู** เป็นสิ่งที่เคลื่อนที่แบบโพรเจกไทล์จากการยิงของธนู เป็นอาวุธระยะไกลที่ทรงประสิทธิภาพและพบได้ในทุกอารยธรรม

## โครงสร้าง
thumb|center|500px|1. หัวลูกธนู 2. ก้านธนู 3. ปีกลูกธนู 4. ร่องยึดลูกธนู
ลูกธนูในแบบปกติจะมีโครงสร้างแบบมีหัวลูกธนูอยู่ที่ปลายด้านหน้า และที่ส่วนหางจะมีขนนก ไว้เพื่อรักษาให้ลูกธนูเดินทางแบบโพรเจกไทล์นูนั้นมีความยาวที่แตกต่างกันมากในหลายวัฒนธรรม เริ่มต้นตั้งแต่ 18 นิ้ว ถึง 5 ฟุต โดยลูกธนูที่ดีนั้นสามารถทะลุผ่านชุดเกราะแข็งหนา และโล่ที่สร้างจากไม้ได้ ในสงครามลูกธนูจะถูกยิงลงมาจากปราสาทในยุคกลาง แต่ในยุคโรมันตอนต้นจะถูกกล่าวหาว่าเป็นอาวุธของคนขี้แพ้ แต่ในปัจจุบัน ขนาดของลูกธนูจะประมาณเท่ากับ 2 ฟุตครึ่ง ซึ่งเท่ากับลูกธนูที่ใช้ในสงครามอังกฤษ เพื่อให้มีขนาดเป็นครึ่งหนึ่งของความสูงของผู้ยิง

### หัวลูกธนู
หัวลูกธนูเป็นส่วนประกอบสำคัญของลูกธนู ส่วนมากต้องแหลมคม และมีส่วนประกอบจากโลหะ หินที่ลับแล้ว เขาสัตว์ หรือวัสดุแข็งอื่น ๆ มีลักษณะแหลมลู่ลม สามารถเล็งให้เข้าเป้าได้ และตัดเนื้อเยื่อของสิ่งมีชีวิตได้ บางครั้งอาจมีการอาบยาพิษที่หัวลูกธนูด้วย 

เป้าธนูในปัจจุบันสามารถมีขนาดเล็กเพื่อไว้เล็งอย่างมีเป้าหมาย สำหรับฝึกไว้ล่าสัตว์ และการแข่งขันในกีฬา

### ปีกลูกธนู
thumb|ปีกลูกธนูทำจากขนนก
thumb|ขนนกขนาดต่าง ๆ ใช้ทำปีกลูกธนู
ปีกลูกธนูมีไว้สำหรับ ให้ลูกธนูรับลมเพื่อปรับทิศทางในการบินแบบโพรเจกไทล์ที่เล็งได้ อาจทำมาจากพลาสติก หรือขนนกก็ได้

## ดูเพิ่ม
*ธนูและลูกธนู

## แหล่งข้อมูลอื่น
* Types of Arrowheads made by Arrowsmith 

หมวดหมู่:อาวุธโพรเจกไทล์
หมวดหมู่:ธนู
จังหวัดบ่าเสียะ-หวุงเต่า

**บ่าเสียะ-หวุงเต่า** () เป็นจังหวัดหนึ่งของประเทศเวียดนามในอดีต ตั้งอยู่ทางชายฝั่งภาคตะวันออกเฉียงใต้ของประเทศ มีพื้นที่รวมหมู่เกาะโกนด๋าว () ซึ่งอยู่นอกชายฝั่งตะวันออกเฉียงใต้ของเวียดนาม ตั้งแต่ปี ค.ศ. 1954 ถึง ค.ศ. 1975 จังหวัดนี้เคยเป็นจังหวัดหนึ่งของประเทศเวียดนามใต้ที่มีชื่อว่า จังหวัดเฟื้อกตวี 

เมื่อวันที่ 12 มิถุนายน ค.ศ. 2025 จังหวัดบ่าเสียะ-หวุงเต่าได้ถูกรวมเข้าเป็นส่วนหนึ่งของนครโฮจิมินห์

## เศรษฐกิจ
จังหวัดบ่าเสียะ-หวุงเต่าเป็นจังหวัดที่มีความสำคัญทางเศรษฐกิจ หวุงเต่าสร้างรายได้คิดเป็นราวร้อยละ 24 ของงบประมาณแผ่นดินเวียดนาม (42 ล้านล้านด่ง) จีดีพีต่อหัวจังหวัดเป็นอันดับสองของประเทศรองจากนครโฮจิมินห์ (28 ล้านล้านด่งใน พ.ศ. 2548) เป็นแหล่งผลิตกระแสไฟฟ้าที่สำคัญ (ร้อยละ 40 ของประเทศ) รวมทั้งอุตสาหกรรมปิโตรเคมี การผลิตเหล็กกล้า การผลิตซีเมนต์ นอกจากนี้ การท่องเที่ยว พาณิชย์ และการประมงยังเป็นอีกกิจกรรมทางเศรษฐกิจที่สำคัญของจังหวัด จังหวัดบ่าเสียะ-หวุงเต่าเป็นหนึ่งในแหล่งการลงทุนจากต่างชาติชั้นนำของเวียดนาม

## อ้างอิง

## แหล่งข้อมูลอื่น
*  
* 
* 

หมวดหมู่:จังหวัดบ่าเสียะ-หวุงเต่า
บ่าเสียะ-หวุงเต่า
หมวดหมู่:นครโฮจิมินห์
ไคยาไนต์

**ไคยาไนต์** () เป็นแร่ซิลิเกต ที่มีชื่อมาจากภาษากรีก kuanos ซึ่งแปลว่าสีฟ้า

## ประโยชน์

## แหล่งที่พบ
เซอร์แลนด์ ,บราซิล ,เนปาล ,รัสเซีย ,เคนยา ,ประเทศสหรัฐอเมริกา ,ประเทศอิตาลี ,ออสเตรีย ,อินเดีย

## อ้างอิง

## แหล่งข้อมูลอื่น

หมวดหมู่:แร่ซิลิเกต
หมวดหมู่:แร่อะลูมิเนียม
หมวดหมู่:อัญมณี
มะเหมี่ยว

**มะเหมี่ยว** อาจหมายถึง

* ชมพู่มะเหมี่ยว (Malay apple) - ชมพู่ชนิด *Syzygium malaccense* (L.) Merr. & L.M.Perry ออกดอกในฤดูหนาว ดอกใหญ่สีชมพูเข้ม ผลมีทั้งกลมและรียาว เมื่อแก่มีสีแดง และรับประทานได้ เป็นชมพู่ที่มีดอกและผลสวยงามที่สุดในบรรดาชมพู่วงศ์ Myrtaceae
* ชนิดา ประสมสุข - พิธีกรชาวไทย ชื่อเล่นว่า มะเหมี่ยว
* รุจินันท์ พันธ์ศรีทุม - นางแบบชาวไทย ชื่อเล่นว่า มะเหมี่ยว เป็นรองชนะเลิศอันดับที่หนึ่งในการประกวดมิสไทยแลนด์ยูนิเวิร์สประจำปี 2552
* วรินทราย คะอังกุ - นักแสดงชาวไทย ชื่อเล่นว่า มะเหมี่ยว
* สิรารมย์ ศรีสุขวรศิลป์ - นักร้องชาวไทย ชื่อเล่นว่า มะเหมี่ยว
* อิสรีย์ นำพาเจริญ - นักร้องชาวไทย ชื่อเล่นว่า มะเหมี่ยว เป็นสมาชิกวงทรีจี